Cascallo (Ribera Alta)

Iste articlo ye sobre un despoblato medieval en Alagón. Ta atros usos se veiga Cascallo (desambigación).

Cascallo (Cascajo en castellano) ye un despoblato medieval de lo termin municipal d'Alagón (comarca de Ribera Alta de l'Ebro, en Aragón).

 Historia 
Seguntes Agustín Ubieto Arteta, a primera cita d'o lugar ye de 1182 (documentada en a suya edición d'o Cartulario pequenyo de La Seo de Zaragoza), con as formas Cascalio y Cascajo. Ubieto Arteta, Agustín: Toponimia aragonesa medieval, Valencia, 1972.

Lo 22 d'aviento de 1287 Alifonso III d'Aragón ordinó a Alamán de Gúdal que restituise a Pero Jordán de Penya lo castiello de Cascallo.

Lo 17 d'octubre de 1294 lo rei Chaime II d'Aragón confirmó a la Ilesia de Santa María la Mayor de Zaragoza lo castiello y villa de Cascallo con la condición que lo prior de dito capítol tenese un capellán que celebrase misa por lo monarca.

 Toponimia 
"Cascallo" significa en aragonés terreno pedregoso y malo pa lo cautivo. Ye una palabra que tien equivalents en atras luengas iberorromances. En catalán un fondo marín pedregoso ye tamién un cascall. En tot Aragón bi ha u bi ha habito nombres de fincas, termins, vicos u dica lugars con o nombre de Cascallo, muitos d'ellos uei castellanizatos como cascajo. Lo cascallo d'Alagón lo mencionan en los textos medievals que fan referencia lugars de l'actual Ribera Alta d'Ebro u Campo de Borcha, como en la Gracia del Quinto decimero:

En los Documentos de lo Pilar mencionan a un Petrum de Cascallo que lo capítol de Santa María recibe como canonche en 1181, y ofreixe totam hereditatem quam hodie habeo in Cascallo.

 Bibliografía 
 Tomás Domingo Pérez, Maria Rosa Gutiérrez Iglesias: La gracia del quinto diezmero concedida en el año 1409 a la fábrica de la Seo por Benedicto XIII y su primera ejecución en 1412, en Aragón en la Edad Media Nº 14-15, 1, 1999.

 Referencias 

Categoría:Despoblaus medievals d'a provincia de Zaragoza
Categoría:Lugars desapareixius d'Alagón